Bebbuxu jdur għal naqra xita f'soċjetà tqattar in-nixfa. Kliem għanqbut ta' ħluq meħjuta b'mentalità qarsa. Tagħlef il-ħmieġ. Irquqija ta' għarfien f'marda msemmija umanità. Ġismi jiksaħ u nitgeddes b'kutri ta' xewk. Għaliex għandi rrid affarijiet li għada pitgħada se jigirfuni u jħallu linji ta' ġrieħi li jibqgħu inemmnu bl-uġigħ? Fawra ma' ħaddejja ma' ħsieb il-biżgħa ta' x'għad jiġri minni nnifsi mingħajr ma ngawdi l-jien t'issa. M'għadnix ngħix fit-trabokk tal-passat imma ġrejt bija nnifsi u spiċċajt f'ferrovija ta' futur li għad iseħħ. L-issa diġà mejjet. Inħoss id kbira li minflok terfagħni 'l fuq u tgħollini, timbuttani 'l isfel u tissikkani qisni tapp insodd lili nnifsi. M'għadha xejn ħlief xulliefa li tiġbed minn ma' subgħak mingħajr ma trid, li taħraq ma' kull ħaġa li tmiss. Jew seqi li joqros u jieklok minn ġewwa. Tinbidel mingħajr ma taf. Dik it-tifla li ma tgħid xejn ħlief ir-rużarju flgħaxija mal-familja tisħet kull qaħba sekonda li kielet biex irrealizzat bl-eżistenza assurda tagħha nnifisha. Aħjar għadha belha tiekol li jbellgħulha, milli tagħfas kull muskolu f'wiċċha bir-rabja ta' verità mgiddba. Il-bebbuxu nstab jipprova jinħeba ġol-ħajt tas-sejjieħ li bnewlu huma stess. Għallewh - għalxejn tbeżżlaq fil-borma u ħaddar l-ilma. X'tambi jkollok qoxra b'saħħitha meta xorta hawn forzi aqwa minn qoxortok?
Il-bebbuxu